Geel Onthou-plakkers – christianityworks
Home / FRESH / Geel Onthou-plakkers
Markus 9:35 Jesus het gaan sit en die twaalf geroep. Hy sê toe vir hulle: "As iemand die eerste wil wees, moet hy die heel laaste en almal se dienaar wees."
Die een oomblik is ons hier, die volgende minuut of 'n dag later, is ons weg. Dis dit. Net soos een van daardie geel, onthou-plakkertjies!
Ek weet nie van jou nie, maar Hoe kan ons, ek en jy, lewens lei wat regtig saak maak; wat werklik 'n verskil maak? Hoe kan ons in die kort tydjie wat ons in hierdie wêreld is, 'n impak hê? Hoe?
'n Paar jaar gelede het iemand daardie geel onthou-plakkers uitgevind. Jy ken hulle seker? Nou ja, ek is verslaaf aan hulle. Ek gebruik dit om notas vir myself op te skryf en 'n paar minute later gooi ek dit in die asblik.
Ek sit nou die dag die spul geel plakkertjies op my lessenaar en beskou, en ek dink daaraan dat hulle so gerieflik en so nuttig is, maar tog so weggooibaar. Ek skryf die een oomblik iets baie belangriks op hulle en die volgende oomblik frommel ek hulle op en hulle land in die asblik.
Dit is nogal hoe die lewe is. ek hoop my lewe beteken iets meer as dit. Ek hoop dat, in hierdie deurmekaar, besige wêreld waarin alles weggooibaar is, my teenwoordigheid vir mense wat my pad kruis, iets sal beteken. Wat van jou?
Ek dink ons ​​wil almal 'n verskil in mense se lewens maak. Ons wil almal 'n blywende nalatenskap agterlaat in die harte van die mense met wie ons in aanraking kom. Maar hoe? Kom ons kyk in:
Miskien doen ons dinge verkeerd om. Miskien sal ons lewens iets beteken, wanneer ons begin om ander te dien, soos Jesus ons gedien het.